
A NEHÉZVEGYIPARI KUTATÓ INTÉZET TÖRTÉNETE DIÓHÉJBAN 


A NEVIKI történetét vázlatosan bemutató sorozatunk első részében a kezdetekről írtunk, az 
intézetalapítástól, 1949-től az 1957-ig terjedő időszakról. Ezen idő alatt a NEVIKI, mint 
intézmény helyzete megszilárdult, 1952-ben átköltözött az újonnan épült korszerű 
telephelyre, létrejöttek a kutatás személyi és tárgyi feltételei. Az erre a korra jellemző 
politikai, társadalmi, gazdasági körülmények azonban sok vonatkozásban nagy kihívást 
jelentettek a fiatal intézmény számára. A legnagyobb gondot viszont az okozta, hogy a 
megalakulásakor meghatározott fő kutatási területet képező szénkémia aktualitását 
veszítette és egy új kutatási irányra kellett átállni, így az Intézet egy új korszakhatárhoz 
érkezett. 


1957-1970 


1957-től Magyarországon jelentős gazdaságpolitikai változások történtek, követni akarták a 
fejlett nyugati országokat, amelyekben már megtörtént az eltolódás az energia szerkezetben a 
szénhidrogének felé. A hazai nyersanyagbázis helyzetének átértékelésével a vegyipar a szénről 
fokozatosan a szénhidrogénekre tért át, felismerték a kemizálás szükségességét és a vegyipar 
fejlesztése kiemelt feladat lett. Távlati tudományos tervek keretében megkezdődött a kutatások 
országos szintű áttekintése, a szocialista országok közötti munkamegosztás ésszerűsítése, sor 
került a legkorszerűbb technológiák importjára is. 


A mezőgazdaságban is gyökeresen megváltozott a helyzet. Az erőltetett iparfejlesztés egyre 
nagyobb tömegeket vont el a mezőgazdaságból, akik korábban jellemzően kétkezi munkát 
végeztek. Egyidejűleg, a mezőgazdasági termelés volumenének és minőségének növelésére, a 
relatív termésátlagok emelésére is szükség volt. Az egyre szakosodó és koncentrálódó 
nagyüzemi mezőgazdaságnak égetően szüksége volt modern kémiai anyagokra 
(agrokemiákáliákra). Magyarországon korábban csak az un. elsőgenerációs növényvédőszerek 
(peszticidek) gyártásának volt hagyománya, amikor szervetlen anyagokat - arzén, réz, mész, 
kén, higany, gázosító anyagok stb. — használtak növényvédőszerként. 


A korszerű, szerveskémiai alapokon megvalósuló modern, másodgenerációs peszticidek 
kutatására és gyártására való áttérés nem volt problémamentes, mivel a NEVIKI-ben eddig 
alapvetően szervetlen vegyipari kutatások folytak. A megfelelő ismeretek megszerzéséhez 
nagyban hozzájárultak a dokumentációs csoport által készített tematikus szakirodalmi 


összeállítások és fordítások. Ekkor már mód nyílt nyugati könyvek, folyóiratok, szabadalmi 
leírások, prospektusok beszerzésére is. A könyvtár állománya folyamatosan bővült, az akkor 
még jelentős mikrofilmen őrzött dokumentálást fotó laboratórium segítette. 


Érdekességként meg lehet említeni, hogy a későbbi köztársasági elnök, Göncz Árpád is 
dolgozott a NEVIKI szakfordítójaként, az 1963-ban amnesztiával történt szabadulása után. 


Az Intézet átszervezése 


A tízéves fennállásához közeledő NEVIKI fontos átszervezések előtt állt. Már 1957-ben az 
Intézetbe helyezték át a Növényvédelmi Kutató Intézet Kémiai Osztályának preparatív 
csoportját, amely az Óbudai Gázgyárban lévő laboratóriumban kapott helyet. Az ott dolgozó 
kutatók úttörői voltak a NEVIKI-ben meginduló növényvédőszer-kutatásoknak, amelyek a 
későbbiekben az Intézet fő kutatási irányává váltak és a legnagyobb eredmények is ezen a 
területen születtek. Ez az átmenet természetesen komoly szervezeti és személyi változásokkal 
járt, a szénfeldolgozással foglalkozó kutatásokat folyamatosan kivezetik, az arra alkalmas 
személyeket a növényvédőszer-kutatásokra irányítják át. 


1962-ben már az új szervezeti keretek között kezdődik a munka három fő kutatási iránnyal: 1. 
növényvédőszer-kutatások, 2. vegyipari folyamatok automatizálása, 3. korróziós kutatások. A 
későbbiekben a fenti kémiai kutatások támogatására Fizikai Kémiai Osztályt szerveznek. A fő 
kutatási területeken dolgozók létszámát jelentősen növelik, a segédüzemek és kisegítő 
egységek szervezeti egységeit is átalakítják. Mindezek természetesen jelentős fluktuációt 
eredményeztetek a személyi állományban. 1956-hoz képest az összlétszám (209 fő) 1963. 
végére (313 fő) mintegy harminc százalékkal emelkedik. 1963. végén az új kutatási irányokon 
dolgozók létszáma 172 fő, vagyis a teljes létszám több mint ötven százaléka. 


A növényvédőszer ipar és kutatások helyzete az 1960-as években 


A növényvédőszerek (peszticidek), mint új típusú biológiailag aktív anyagok tömeges 
felhasználása a második világháború után kezdődött és valóságos forradalmat indítottak el a 
világ mezőgazdaságában az 1950-60-as években. Alapvetően a kemikáliák használata tette 
lehetővé az egyre növekvő népesség élelmiszerrel való ellátását, hatékony növénytermesztési 
módszerek kidolgozását, a termésátlagok ugrásszerű növekedését, az élőmunka radikális 
csökkentését. A rovarölőszerek (inszekticidek) közegészségügyben való felhasználása emberek 
millióinak életét mentették meg. Mint minden forradalomnak, az agrokemikáliák használatának 
is voltak nemkívánatos mellékhatásai, amelyek csak a felhasználás során derültek ki. A 
későbbiekben az ismeretanyag bővülésével, a tudomány fejlődésével ezek a veszélyek jelentős 
mértékben csökkenthetők voltak, de mindig állandó megelőzésre és szigorú kontrollra van 
szükség használatuk során. 


A világ növényvédőszer kutatása már az 1960-as években többféle stratégiát alkalmazott. 
Kezdetben a már meglévő, korábban szintetizált molekulák mezőgazdasági használhatóságát 


tesztelték többezres/tízezres nagyságban (empirikus kutatás). Az 1940-es évek elején 
megvizsgált DDT biológiai hatását is így fedezték fel, amely az ilyen területen végzett 
kutatásokat forradalmasította. Az így rendelkezésre álló vegyületek számának csökkenésével, 
teljesen új, originális molekulák hasonlóan nagy számát szintetizálták, az ígéreteseket 
kereskedelmi termékké fejlesztették. A valóban nyerő molekulák megtalálása céljából, egyre 
kifinomultabb, céltudatos molekulatervezési stratégiákat alkalmaztak, a kémiai struktúra és a 
várható biológiai hatás közötti összefüggések vizsgálatában, a matematikai valószínűség- 
számítástól az egyre inkább terjedő komputeres molekulatervezésig. Az ilyen fejlett kutatási 
technológiák alkalmazására azonban csak a legnagyobb nyugati monopóliumok voltak képesek. 


A NEVIKI vegyészeinek kezdetben nagyon korlátozott lehetőségei voltak, amelyek a már piacon 
lévő és hatásos termékek másolását (a szakzsargon szerint koppintását), reprodukálását, hazai 
körülmények közé való adaptálását tették lehetővé. Az ilyen típusú kutatásokat-fejlesztéseket a 
szocialista országokban érvényes szabadalmi törvények is segítették, mivel itt az eljárás 
szabadalom, és nem a nyugaton elfogadott termékszabadalom volt érvényben. Tehát, ha 
Magyarországon egy nyugati terméket más eljárással sikerült előállítani, akkor az 
szabadalmaztatható volt itthon. Ez a követőnek/adaptálónak is nevezett kutatási stratégia 
nagyon eredményesnek és hasznosnak bizonyult a "60-as évek során, hiszen egy bizonyos 
szintű, gyors felzárkózást tett lehetővé, óriási volumennövekedés mellett. 


Az így előállított növényvédőszerekből bőven került a KGST országok piacaira, de tőkés exportra 
is. A fenti kutatási stratégia (kalózkodás) sok iparjogvédelmi, szabadalmi kérdést is felvetett és 
mivel Magyarország igyekezett közeledni a nyugathoz, ez sokszor hátráltató tényező volt. Ez a 
stratégia egyben a fejlett világtól való lemaradásunkat is konzerválta, amely hosszú távon nem 
volt fenntartható. Ezért az 1970-es évektől az originális kutatási stratégiára kellett átállni, ami 
egy új korszakhatár a NEVIKI életében, amelyet a következő részben fogunk megismerni. 


A növényvédőszer-kutatás eredményei és azok ipari hasznosítása 


Az 1967-ben bevezetett új gazdasági mechanizmus kedvező hatással volt mind a kutatásokra, 
mind a termelő vállalatoknál folyó munkára. Ettől kezdve az Intézet vállalatként gazdálkodott és 
nyereségorientálttá vált, közvetlen kutatási szerződéseket kötött a megbízókkal. 1970-ben 19 
témacsoportban 151 szerződéses kutatást végeztek, amelyből csak 19 (139) volt főhatósági, a 
többi (8796) vegyipari vállalatok, üzemek munkáját segítő gyártástechnológiák kidolgozása, 
irányítástechnikai- és automatizálási-elemek készítése volt. 


A NEVIKI-ben végzett első növényvédőszer-kutatási munka az un. klórozott szénhidrogének 
csoportjába tartozó rovarölőszerekkel (Aldrin, Dildrin) kezdődött, ahová a DDT is tartozik. A 
témaválasztás nem nevezhető sikeresnek, mivel amire befejeződtek a kutatások és megépült a 
kísérleti üzem, az ilyen típusú anyagokra vonatkozóan egyre több veszélyre figyelmeztető 
publikáció jelent meg és az üzemi megvalósítás már nem volt aktuális. Ez is mutatja, hogy a 
kellő ismeret, tudás és tapasztalat megléte egy új területen való elindulásnál mennyire fontos. 
Csak megjegyzem, hogy Rachel Carson: Silent Spring (Néma tavasz) című könyve 1962-ben 


jelent meg, amelyben az ilyen típusú vegyszerek veszélyére hívja fel a figyelmet és az első 
bestseller volt ebben a műfajban. 


Az első hibákból tanulva és bizonyos tapasztalattal felvértezve, a következő témaválasztás már 
sikeresebb volt, mint ahogy később kiderült, forradalminak is nevezhető hazai viszonylatban. A 
triazin vegyületcsaládba tartozó gyomirtószerek (herbicidek) gyártására több NEVIKI 
szabadalmat adtak be, mely alapján különböző márkanevek alatt és több vegyipari vállalatnál, 
gyógyszergyárnál, összességében többezer tonnás mennyiségben került előállításra és 
mezőgazdasági felhasználásra. A herbicid típusú gyomirtószereket a legkülönbözőbb 
mezőgazdasági kultúrákban alkalmazták átütő sikerrel, köztük a kukoricánál is, amely esetében 
óriási területeken váltotta ki a korábban alkalmazott kézi kapálást. Ezzel kezdetét vette 
Magyarországon a korszerű, zömében agrokemikáliákra támaszkodó nagyüzemi 
növénytermesztés. 


Az 1960-as évek második felében ugyancsak rovarölőszer kutatásba kezdtek, de ekkor már egy 
sokkal perspektivikusabbnak ígérkező területen, a szerves foszforsavészter típusú vegyületek 
családjában. Ezek a vegyületek kedvezőbb tulajdonságokkal rendelkeznek, mint a korábbi 
klórozott szénhidrogének, gyorsabban lebomlanak, nem halmozódnak fel az élőszervezetekben, 
szűkebb a hatásspektrumuk, és így szelektívebb alkalmazást tesznek lehetővé. Kezdetben a 
könnyebben, egylépcsős szintézissel előállítható vegyületek gyártás-technológiájának 
kidolgozásával kezdték, majd a bonyolultabb technológiát igénylő többlépcsősökkel folytatták. 
Ebbe a vegyületcsaládba tartozott az első hazai originális rovarölőszer is, amelyet az Intézetben 
találtak fel és fejlesztettek ki az 1980-as években. 


Hogy teljes legyen a kínálati paletta, szintetikus gombaölőszerek (fungicidek) előállításával is 
elkezdtek foglalkozni a kaptán és folpet nevezetű hatóanyagokból kiindulva. Sikeresek voltak a 
formálási területen végzett kutatások is, különösen a Nitrokémiai Ipartelepeken gyártott 
Dikonirt-D gyomirtószer fokozott oldékonyságú formátumának kidolgozásával. 


Korróziós kutatások 


A korróziós problémák leginkább a vegyiparban jelentkeztek, ezért hozta létre a Nehézipari 
Minisztérium 1961-ben a Vegyipari Korróziós Szervezetet (VEKOR), melynek működtetésével a 
NEVIKI Korróziós Osztályát bízta meg. A vegyipari üzemekben kijelölt felelősök és megbízottak 
rendszeres kapcsolatot tartottak a kutatóintézettel, iránymutatásukkal kísérleteket végeztek az 
üzemi korrózió elleni védelem terén, tanácskozásokat tartottak és megindították az első magyar 
korróziós folyóiratot , Korróziós Figyelő" címen. 1967-től a VEKOR tevékenységet az intézet 
szerződéses alapon folytatta. A VEKOR mellett létrehoztak egy Korróziós Tanácsadó Szolgálatot 
is. A Korróziós Figyelő nemzetközi elismertségét mutatja, hogy a szocialista országokba 
rendszeresen megküldték és egyes számait egy USA-ban megjelenő korróziós figyelő referálta. 


Sokoldalú tevékenységük során részt vettek például az új Erzsébet kábelhíd korrózió elleni 
védelmével kapcsolatos munkákban, vagy a termálvízhálózatok vízvezetékeinek belsejében 
támadó korrózió megakadályozására inhibitor töltéssel a hajdúszoboszlói és büki termálvíz 


hálózatoknál, vagy erőművi berendezések kazánkorróziójának megakadályozásában a 
Salgótarjáni, Komlói, Mátravidéki Erőművekben. A korróziós kutatások területén számos új 
módszert dolgoztak ki (elektrokémiai módszerek, radiokémiai izotópos vizsgálatok) és lerakták a 
korrózió elleni védekezés tudományos alapjait hazánkban. Nevükhöz fűződik a katódos védelem 
meghonosítása, több bevált bevonatrendszer és inhibitor kidolgozása. 


A NEVIKI-ben folyó korróziós kutatások országos elismertségét és sikerét az is bizonyítja, hogy ez 
a szervezet — ha szűkebb helyen és kisebb létszámmal is — de túlélte a rendszerváltást és 
napjainkban is sikeresen működik, folytatja az egyetlen hazai korróziós folyóirat kiadását a 
Korróziós Figyelőt. Ez a szervezet egyedülálló abban is, hogy egyedüliként, a volt NEVIKI egykori 
Wartha Vince utcai telephelyén belül maradt, az egykori Toxikológiai Osztály állatházának 
(kutyaház) egy részében. 


CON 44 ESÉST 4 


A vegyipar korszerűsítésére irányuló törekvések között fontos helyet foglalt el a műszaki- 
technikai háttér, a gépesítés fejlesztése és az automatizálás elterjesztése, a devizahiány miatt a 
saját műszerfejlesztés. Az előkészítő munka már az ötvenes évek végén megkezdődött, de 
igazán a hatvanas évek végétől teljesedett ki, amikor a több helyen működő részlegeket 
Budapesten egy korszerű telephelyen helyezték el. A hazai megbízásokon kívül KGST 
együttműködésben is részt vettek az önműködő vegyipari védelmi rendszerek kifejlesztése 
terén. A vegyipari műszerautomatika színvonalának fejlesztése keretében gázkromatográfok és 
integrátorok készítésével támogatták a vegyipari termelő üzemeket, kutató és felsőoktatási 
intézményeket, köztük a Veszprémben működőket is (VVE, MÁFKI, MÜKK!). Részt vettek a 
NEVIKI fejlesztésű porlasztásos szárító kidolgozásában is. 


A későbbiekben a főhatóság a NEVIKI tevékenységi körét a levegőtisztaságvédelmi és a 
vegyipari levegőszennyezés kérdéseinek kutatására is kiterjesztette. Így indult el a 
levegőtisztaságvédelmi mérések végzése és erre alkalmas műszerek, berendezések 
kifejlesztése, rendszertechnikai kutatások a vegyipari vállalatok irányítási rendszerének 
továbbfejlesztésére és végül a vegyipari műveleti kutatások. Kutatásokat végeztek a vegyipari 
technológiai folyamatok számítógépes modellezésére, struktúra-vizsgálatára, szimulációjára. 


Szabó László 

Magyar Kémikusok Lapja, 1964. 19. kötet, 10-11. szám. 


Magyar Kémikusok Lapja, 1974. 29. kötet, 8. szám. 


SZEMLÉLTETŐ ANYAG 





A NEVIKI épülő I. számú üzemkísérleti csarnoka 1958-ban 








Az első növényvédőszer-gyártó próbaüzem a NEVIKI-ben, az I. számú üzemkísérleti csarnokban 





A NEVIKI főépülete az 1960-as évek elején 


10 





A NEVIKI könyvtára az 1960-as években 


11 





Félüzemi kísérleti berendezés különböző típusú műveletek tanulmányozására 


12 





A Korróziós Osztály kitételi állomása a NEVIKI udvarán 


13 





Laboratóriumi életképek 


14 





i székháza 


k budapesti 


4 


legéne 


delmi rész 


fa 


f4 


ágvé 


égtisztas 


ási és 


Ál 


Iza 


A NEVIKI automat 


15 





Egy kis retro: a NEVIKI büféje 1961. Fortepan, adományozó: Bauer Sándor 


